關朝聰

關朝聰，綽號「鬼仔」，已故香港雙語演員，1984年加入電視廣播有限公司，喺明珠台頻道擔任節目主持而為人認識，間唔中參與電視劇集同電影演出，其後喺1990年代初移居加拿大溫哥華，1995年因愛滋病引起併發症病逝，終年35歲。

生平簡介
關朝聰喺香港出世，阿爸係廣東省開平市人，阿媽係蘇格蘭人，讀過香港真光中學小學部，8歲同屋企人移居加拿大喺當地繼續學業，曾經喺美國、加拿大等地演出話劇、舞台劇同拍攝廣告，大學畢業後返到香港，成為香港演藝劇團嘅成員，並喺香港電台任職導演，1984年喺藝人狄寶娜摩亞介紹下加入電視廣播有限公司，八十年代中期喺英語頻道明珠台同狄寶娜摩亞拍檔主持綜藝節目，之後獲邀參與演出粵語頻道翡翠台嘅電視劇集，間唔時客串電影演出。關朝聰識講流利嘅廣東話同英語，但因為唔識閱讀中文，要以英文拼音嘅方式背誦中文劇本，係香港少數能夠同時喺中、英文電視頻道擔任幕前工作嘅外籍雙語演員。

1990年代初，關朝聰定居加拿大溫哥華，1991年後因確診人類免疫缺陷病毒而需要長期住院接受治療，至1995年因愛滋病引起併發症喺加拿大卑詩省溫哥華市中心嘅病逝，終年35歲，係香港唯一一位因愛滋病而逝世嘅藝人。

演藝工作

電視劇集

電影

參與歌曲
1985年，聯合國宣佈嗰年係國際青年年，簡稱IYY，電視廣播有限公司動員旗下嘅歌手及藝人，參與演唱《IYY85年青年節》主題曲同拍攝歌曲嘅音樂錄影帶，關朝聰亦係參與者之一。

香港電影男演員
前無綫電視男藝員
朝聰
香港電視男演員